
Répáshuta Község Önkormányzata

3559 Répáshuta, Kossuth út 2.

67-4/2011.




     JEGYZŐKÖNYV 

Készült Répáshuta Község Önkormányzata Képviselő-testületének 2011. április 20. napján 17.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Kátai Imre önkormányzati képviselő


Petőfi Valéria

„


Dr. Hegyközi Béla körjegyző

Igazoltan távol: Erdős Tamás önkormányzati képviselő

A polgármester köszönti a jelenlévőket. Megállapítja, hogy az ülés határozatképes, azt megnyitja.

Ismerteti a napirendet:


1./ Az önkormányzat 2010 évi zárszámadásának megvitatása


     Előadó: Mátrai Károly polgármester


2./ Aktuális kérdések megvitatása


     Előadó: Mátrai Károly polgármester
A napirendi pontokkal valamennyi képviselő egyetért.

1. Napirendi pont: Az önkormányzat 2010 évi zárszámadásának megvitatása

A polgármester az alábbiakat adja elő:

Répáshuta a Bükki Nemzeti Park zárvány települése. Település lakóinak száma 505 fő.

2007. szeptember 1-től az általános iskola, valamint a napközi otthonos óvoda a bükkszentkereszti általános iskolával társulásban működött, 2010. szeptember 1-jével az óvoda kivált a társulásból és visszakerült Répáshutára de az iskola fenntartásáról (dologi kiadások, illetve felújítás és beruházás) továbbra is  Répáshuta Község Önkormányzata gondoskodik. Ezen túlmenően  még az önkormányzat társulási hozzájárulást is fizet a társulásban fenntartott iskola után.

Az önkormányzat intézményei: Önkormányzat hivatala, orvosi rendelő, művelődési ház, könyvtár, tornaterem, tájház, általános iskola, napközi otthonos óvoda, tv átjátszó állomás.

Az önkormányzat mindent megtesz annak érdekében, hogy az intézményeinek működését biztosítsa a még takarékosabb gazdálkodásával.

Az Önkormányzat 2010. évi költségvetési mérleg eredeti előirányzatának főösszege 196.319 eFt volt, mely év végére 215.113 eFt-ra módosult. A bevételek az év során 82 %-ban, a kiadások 79%-ban teljesültek. A hitelfelvétel összege a tervezett előirányzathoz képest 11741 e Ft-tal kevesebb volt, a megkapott ÖNHIKI támogatás, másrészt a működésképtelen önkormányzatok egyéb támogatás miatt. A bevételi és kiadási főösszeg az év során 23.619 eFt-tal módosult, elsősorban a központi költségvetésből kapott, illetve igényelt pótelőirányzatok, támogatások, továbbá pályázatok. Egyéb módosítások a képviselőtestület egyedi döntéseihez kapcsolódóan.

Bevételek alakulása:

A feladatai ellátásához szükséges feltételeket az átengedett központi adókból, központi költségvetési intézményi hozzájárulásokból, más szervektől, lakosságtól átvett pénzeszközökből, valamint saját bevételeiből (helyi adók, intézményi térítési díjak, bérleti díjak, szállás bevételek) teremti meg. 

A bevételeknél összességében a működéssel összefüggő bevételek kedvező alakulásáról lehet számot adni. A helyi adóbevételek közül az idegenforgalmi adó építmény után  nem teljesült teljes egészében az előirányzatnak megfelelően, a többi adónemnél az eredeti előirányzathoz képest  túlteljesítés történt. A gépjárműadó tervezett összege is túlteljesült. 

Fejlesztési bevételeink többnyire a bérleti díjakból és egyéb támogatásokból tevődnek össze. A teljesítés a módosított előirányzathoz képest 72 %.

    Bevételek:                                                                                                                    eFt-ban

	Megnevezés
	Módosított ei.
	Teljesítés
	%

	Átengedett központi adók 
	16136
	16136 
	100

	Önkormányzati költségvetési támogatás
	35797
	35797
	100

	Helyi adók
	4985
	4806
	96

	Pótlékok bírságok
	440
	433
	98

	Gépjárműadó
	4000
	3975
	99

	Intézményi működési bevételek
	5900
	3780
	64

	Talajterhelési díj
	40
	40
	100

	Egyéb sajátos bevétel
	
	3
	

	Működési célú pénzeszköz államháztartáson belül közhasznúak bére, mozgáskorl.támog.
	7074
	1523
	22

	Előző évi központi költségv. kiegészítés 
	
	3398
	100

	Fejlesztési támogatás (saját bevétel, MÁK-tól, pályázatok)
	9513
	6808
	           72

	Működési hitel
	11406
	2000
	17

	Átfutó bevétel
	
	-1422
	

	Előző évi számla pénzmaradvány
	4158
	4158
	       

	Összesen:
	99449
	81435
	           82


Kiadások alakulása:

A költségvetés döntő hányadát 2010. évben is a működtetéssel összefüggő kiadások jelentették. A működésre tervezett kiadások teljesítése az önkormányzati költségvetési szervnél az éves módosított előirányzatot nem éri el. 

Az önkormányzati hivatalnál 2010. január 1-i engedélyezett létszáma 7 fő volt.  A 2010. december 31-i létszámkeret 10 fő.  (Önkormányzati létszám 7 fő, illetve közcélú dolgozó 3 fő.)

Az önkormányzat felújítási kiadásai, orvosi rendelő, teleház felújítása 2687 eFt, a tájház felújítása 240 eFt, a polgármesteri hivatal külső felújítása 17253 eFt. 

Az önkormányzat beruházási kiadásai Tölgyfa- Névtelen út aszfaltozásának önrésze 1944 e Ft.

A központi költségvetésnek összesen 490 e Ft a visszafizetési kötelezettség az elszámolás kapcsán. 

A pénzforgalmi pénzmaradványa 4158 eFt

Értékpapír beszerzésre az év folyamán 406 eFt. Az előző évekből meglévő részvények értékesítésre nem kerültek.

A hosszú lejáratú hitel állomány 2010.01.01-én 5938 eFt, december 31-én  5024 eFt. 

    Kiadások:                                                                                                                   e Ft-ban

	Megnevezés
	Módosított ei.
	Teljesítés
	%

	Személyi juttatások, járulékok
	20110
	20076 
	100

	Dologi kiadások
	24129
	21125 
	88

	Pénzeszköz átadás (szociális támogatások)
	6075
	5471 
	86

	Mük. Pénzeszk. Átadás önkorm. (körjegyzőség)
	22904
	6340 
	28

	Fejlesztési kiadások ( orvosi rendelő felúj., iskola kazán felúj)
	20189
	20180
	100

	Beruházási kiadások
	2322
	1944
	84

	Közvilágítási részvény
	406
	406
	100

	Céltartalék
	400
	
	

	Működési hitel 
	2000
	2000
	100

	Fejlesztési hitel
	914
	914
	100

	Átfutó kiadások
	
	
	

	Összesen:
	99449
	78456
	79


Az önkormányzati vagyon alakulása

Az önkormányzati mérleg főösszege 2009-ről 2010-re 18794 eFt-tal növekedett. A befektetett eszközök nettó értéke 17855 eFt összegű növekedést mutat, melyet elsősorban a fejlesztések emeltek meg. 

A követelések összege 2075 eFt-tal, a pénzeszközök 1179 eFt-tal csökkentek. 

A forrásoldalon növekedett saját tőke 12184 eFt-tal, a tartalékok összege 243 eFt-tal növekedett, a kötelezettségek pedig nőttek 7789 e Ft-tal.

Észrevétel nem hangzott el.

Ezt követően a képviselő-testület 4 egyhangú igen szavazattal megalkotta az 5/2011.(IV.20.) számú rendeletét az önkormányzat 2010 évi zárszámadásáról.
A rendelet és mellékletei a jegyzőkönyvhöz csatolva.

- A polgármester előadja, hogy az önkormányzat 2011. évi költségvetéséről szóló rendelet módosítása szükséges. A módosítás a helyi adóbevételek alultervezése miatt szükséges.

Észrevétel nem történt.

A képviselő-testület 4 egyhangú igen szavazattal megalkotta az önkormányzat 6/2011.(IV.20.) számú rendeletét az önkormányzat 2011. évi költségvetéséről szóló 1/2011.(II.14.) számú rendeletének módosításáról.

A rendelet és mellékletei a jegyzőkönyvhöz csatolva.
- A polgármester előadja, hogy az önkormányzat nyújtson be támogatási igényt az önhibáján kívül hátrányos pénzügyi helyzetre való hivatkozással.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

11/2011.(IV.20.) számú önkormányzati határozat
az önhibájukon kívül hátrányos helyzetben lévő önkormányzatok 2011. évi támogatására vonatkozó igény benyújtásáról

1. Répáshuta Község Önkormányzatának Képviselő-testülete a Magyar Köztársaság 2011. évi költségvetéséről szóló 2010. évi CLXIX törvény 6. számú melléklet 2. pontja alapján (továbbiakban: 6. számú melléklet) támogatási igényt nyújt be az önhibájukon kívül hátrányos pénzügyi helyzetben levő önkormányzatok támogatására. 

2. A képviselő-testület az önhibájukon kívül hátrányos helyzetben lévő önkormányzatok támogatásának igényléséhez a fenti törvény alapján a következő nyilatkozatot teszi:

I. a) a települési önkormányzat lakosságszáma 2010. január 1-jén 1 000 fő alatti, és a Bükkszentkereszt székhelyű körjegyzőséghez tartozik.

II. A települési önkormányzat helyi adó bevezetéséről döntött és 2011. évben 4.850 forint összegű bevételt tervez.

III. Az önkormányzat 2011. évi módosított költségvetési rendeletét 31.909 ezer forint összegű működési hiánnyal fogadta el.

IV. Az önkormányzat  kötelezettségvállalása 2010. és 2011. évben nem haladja meg az Ötv. 88 § (2) bekezdés szerinti éves kötelezettségvállalás felső határát.

V. a) Az önkormányzat az Ötv. Szabályai szerint kötelező könyvvizsgálatra nem kötelezett.
Határidő: azonnal

Felelős: polgármester, körjegyző
2. Napirendi pont: Aktuális kérdések megvitatása

- A körjegyző előadja, hogy a Szlovák Kisebbségi Önkormányzattal és a Répáshutai Szlovák Nemzetiségi Óvodával kötött együttműködési megállapodásokat évente felül kell vizsgálni, és a jogszabályi változások figyelembevételével újra megkötni.

Ismerteti a Szlovák Kisebbségi Önkormányzattal kötendő együttműködési megállapodás tervezetét.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

12/2011.(IV.20.) számú önkormányzati határozat
Répáshuta Községi Önkormányzat Képviselő-testülete úgy határozott, hogy a Répáshutai Szlovák Kisebbségi Önkormányzattal az ismertetett tartalommal megköti az együttműködési megállapodást.

(az együttműködési megállapodást a határozat melléklete tartalmazza)

Felhatalmazza a polgármestert az együttműködési megállapodás aláírására.

Határidő: 2011. április 30.

Felelős: polgármester

- A körjegyző ismerteti a Répáshutai Szlovák Nemzetiségi Óvodával kötendő együttműködési megállapodás tervezetét.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

13/2011.(IV.20.) számú önkormányzati határozat
Répáshuta Községi Önkormányzat Képviselő-testülete úgy határozott, hogy a Répáshutai Szlovák Nemzetiségi Óvodával az ismertetett tartalommal megköti az együttműködési megállapodást.

(az együttműködési megállapodást a határozat melléklete tartalmazza)

Felhatalmazza a polgármestert az együttműködési megállapodás aláírására.

Határidő: 2011. április 30.

Felelős: polgármester

- A polgármester előadja, hogy belvízrendezésre jelent meg pályázat, de nevesítve a megyéből 96 önkormányzat adhatja be. Répáshuta nem adhat be pályázatot.

- Telekes Gábor alpolgármester előadja, hogy a tulajdonosok az előttük levő vízelvezető árkokat nem tartják úgy rendben, ahogy az korábban jellemző volt.

- Kátai Imre képviselő előadja, hogy a lakosság részéről igény merült fel arra, hogy a háziorvosi rendelés ideje hetente egy 16 óra utáni időre legyen szabályozva.

A polgármester előadja, hogy a háziorvossal tárgyal arról, hogyan oldható meg ez a probléma.

- A polgármester tájékoztatja a testületet, hogy a hét végén kerül sor a Zöld Sportok Klubja által szervezett gyaloglóversenyre. Pénteken délután a Föld Napja alkalmából szemétgyűjtésre kerül sor.

- A tavaszi lomtalanítás június 1-én (szerda) lesz.

- A polgármester tájékoztatja a testületet, hogy a kisiskolák újraindítására csak azok az önkormányzatok pályázhatnak, ahol korábban teljesen megszűnt az általános iskolai oktatás.

- A polgármester előadja, hogy egy kb. 10 éve kötött szerződés alapján a KÖZVIL Első Magyar Közvilágítási Zrt. üzemelteti a községben a közvilágítást.
Most a LED lámpákkal és elektronikus előtétekkel elérhető jelentős energia-megtakarítás, valamint az önkormányzati intézmények széleskörű energetikai fejlesztési lehetőségei kerülnek előtérbe. Át kell gondolni, hogy az önkormányzat éljen-e ezzel a lehetőséggel.

Ezt követően a polgármester megköszöni a részvételt és az ülést bezárja.

Kmf.


Mátrai Károly
Dr. Hegyközi Béla


polgármester
körjegyző

